и един китайски износител на миникомпресори, един европейски производител на компресори (един от жалбоподателите в първоначалното разследване) и свързания с него износител на компресори от КНР.
 (10)
 Тъй като настоящото възобновяване на разследването е ограничено до изясняване на продуктовия обхват в регламента за налагане на окончателните мерки, не бе определен срок на разследването за целите на частичното възобновяване.
 (11)
 Всички заинтересовани страни бяха информирани за основните факти и съображения, въз основа на които се стигна до настоящото заключение. В съответствие с член 20, параграф 5 от основния регламент на страните беше даден срок за представяне на становища след оповестяване на информацията. Бяха разгледани устните и писмените коментари, представени от страните, и когато това беше уместно, констатациите бяха съответно изменени.
 Б. ПРОДУКТ, ПРЕДМЕТ НА РАЗСЛЕДВАНЕТО
 (12)
 Продуктът, предмет на разследването, е същият като определеният в член 1 от регламента за налагане на окончателните мерки, т.е. бутални компресори (с изключение на помпи за бутални компресори) с дебит не повече от 2 кубически метра на минута.
 (13)
 Продуктът понастоящем попада под кодове по КН ex 8414 40 10, ex 8414 80 22, ex 8414 80 28 и ex 8414 80 51.
 (14)
 Настоящото възобновяване на разследването имаше за цел да определи дали така наречените миникомпресори, т.е. компресори без резервоар, които могат да работят с електрическо захранване от 12 V, попадат в обхвата на определението на продукта в член 1 от регламента за налагане на окончателните мерки.
 В. РЕЗУЛТАТИ ОТ РАЗСЛЕДВАНЕТО
 1. Методология
 (15)
 За да се определи дали миникомпресорите попадат в обхвата на определението на продукта в член 1 от регламента за налагане на окончателните мерки, беше направено проучване дали миникомпресорите и другите компресори, предмет на разглежданата мярка, имат еднакви основни физически и технически характеристики и крайно предназначение. В тази връзка бе оценена и взаимозаменяемостта между миникомпресорите и другите компресори, предмет на разглежданата мярка в Съюза. Освен това бе разгледано дали първоначалното разследване всъщност е включвало анализ на миникомпресорите.
 2. Основни физически и технически характеристики
 (16)
 Настоящото възобновено разследване установи, че миникомпресорите се състоят от помпа, задвижвана от електромотор, която непрекъснато избутва въздух през свързания маркуч с променливо въздушно налягане. Миникомпресорите не са оборудвани с резервоар, обикновено нямат регулатор на налягането и могат да работят с електрическо захранване за постоянен ток от 12 V. Те са с относително малък размер и теглото им обичайно не надвишава 2—3 kg, тъй като е необходимо да са леснопреносими. Миникомпресорите имат максимално време на работа (обикновено до 20 минути) и произвеждат въздушен поток, който обичайно не надвишава 50 l/min.
 (17)
 От друга страна, регламентът за налагане на окончателните мерки, в допълнение на определението в член 1 от него, повторено в съображение 12 по-горе, съдържа подробна информация за другите компресори, предмет на разглежданата мярка. По-специално в съображение 17 от регламента за налагане на окончателните мерки се посочва, че „компресорът обикновено се състои от помпа, задвижвана от електромотор директно или чрез ремъчен механизъм. В повечето случаи въздухът под налягане се вкарва в резервоар и излиза през регулатор на налягането и гумен маркуч. Компресорите, по-конкретно по-големите, може да имат колесар,